Zäntùme sy proteschantischy u reformyerty  Landeschiùche entstande. Das het o d Outonomyy vo de Landesfüürschte gschtèèrcht: z Hesse, y der Kurpfalz, z Sachse und z Württemberg. So isch es zu Chryege zwüsche Proteschtante ù Katholyke cho - y der Schwyz zwüsche de reformyerte Stedt u de katholysche Orte. Y der Schwyz het me di Chryege 1531 mit em zwöute Landfrìde vo Chapù (Kappel) ùn im Dütsche Ryych 1555 mit em Ougsburger Religionsfrìde chönne byylege: D Löösyg het gheysse: Cuius regio eius religio. Das heisst: Eys Land, ey Relygyoon, ù die het der Füürscht beschtimmt. Die proteschtantische Füürschtetümer sy so bi irem nöye Gloube plìbe.